Diari Oficial de la Generalitat Valenciana


Sumari del DOGV 6374, del 11-10-2010 (2010/10218)

ORDRE 21/2010, de 28 de setembre, de la Conselleria de Medi Ambient, Aigua, Urbanisme i Habitatge, de modificació de la delimitació del camí ramader número 1, canyada del Mar-assegador del Camí de la Serratella (el Serradal), que discorre pel terme municipal d'Almenara (Castelló), en compliment de la sentència número 1252/2009, del Tribunal Superior de Justícia de la Comunitat Valenciana, Sala Contenciosa Administrativa, Secció Segona, de 23 de setembre de 2009.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6374

Data del DOGV
:   11-10-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/10346


Data del document
:   28-09-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Anàlisi jurídica

 Descriptors 

:   * Almenara
    * via rural
    * execució de sentència
    * legislació
    * ramat

ORDRE 21/2010, de 28 de setembre, de la Conselleria de Medi Ambient, Aigua, Urbanisme i Habitatge, de modificació de la delimitació del camí ramader número 1, canyada del Mar-assegador del Camí de la Serratella (el Serradal), que discorre pel terme municipal d'Almenara (Castelló), en compliment de la sentència número 1252/2009, del Tribunal Superior de Justícia de la Comunitat Valenciana, Sala Contenciosa Administrativa, Secció Segona, de 23 de setembre de 2009. [2010/10466]  
Vista l'Ordre de 22 de gener de 1976, del Ministeri d'Agricultura, publicada en el Butlletí Oficial de l'Estat de 23 de març de 1976, i en el Butlletí Oficial de la Província de Castelló de 21 de setembre de 1974, que aprova la classificació dels camins ramaders del terme municipal d'Almenara. En aquesta figura el camí ramader número 1, canyada del Mar-assegador del Camí de la Serratella (el Serradal), amb una amplària de 75,22 metres. Aquesta amplària es considera excessiva, i s'estableix que: «s'ha de reduir a una amplària necessària de 10 metres, i el terreny sobrant serà alienable després dels tràmits reglamentaris».  
Vista l'Ordre de 7 d'abril de 2007, de la Conselleria de Territori i Habitatge, publicada en el Diari Oficial de la Comunitat Valenciana número 5558, de 18 de juliol de 2007, per la qual s'aprova l'expedient de delimitació total del camí ramader número 1, canyada del Mar, Marítima o Mediterrània, que discorre pel terme municipal d'Almenara (Castelló).  
Vista la sentència número 1252/2009 del Tribunal Superior de Justícia de la Comunitat Valenciana, Sala Contenciosa Administrativa, Secció Segona, de data 23 de setembre de 2009, en la qual estima el recurs de Gregorio Salamanca Herrero contra l'Ordre de 7 d'abril de 2007 i obliga la Generalitat Valenciana a «anul·lar l'ordre esmentada pel que fa a la finca del recurrent i disposar la retroacció de les actuacions al moment de la presentació de les segones al·legacions i els certificats registrals que aporten, que han de ser preses en consideració, donant el caràcter al títol de l'actor de títol registral derivat d'inscripcions registrals anteriors a la classificació del camí ramader en termes anàlegs als resolts respecte d'altres propietaris en les mateixes circumstàncies».   
Vista la proposta de modificació de la delimitació del camí ramadera número 1, canyada del Mar, assegador del Camí de la Serratella (el Serradal), del terme municipal d'Almenara (Castelló), de l'enginyer operador de la delimitació, de data 5 de març de 2010, en el qual, en compliment de la sentència, corregeix la llista d'ocupacions de l'ample sobrant en el sentit d'excloure de la finca propietat del recurrent número 8312 (part de la parcel·la cadastral 9001 del polígon 20) inscrita en el Registre de la Propietat de Nules i posteriorment, en el cadastre d'urbana, parcel·la 11874-01, amb la referència cadastral 2511621SC5172R7550NF.  
Igualment, es corregeixen els plans en el mateix sentit deixant fora de l'ample sobrant la parcel·la referida.  
Vist l'ofici del director territorial de Castelló, de data 14 de juny de 2010, acompanyat de l'informe de l'enginyer operador de la delimitació, de data 9 de juny de 2010, rebut en la Conselleria amb data 16 de juny de 2010.   
Vistos l'informe del Servei de Gestió Forestal, de data 5 d'agost de 2010, i la proposta de la directora general de Gestió del Medi Natural, d'idèntica data, favorables a l'anul·lació de l'Ordre de 7 d'abril de 2007, pel que fa a la finca número 8312 (part de la parcel·la cadastral 9001 del polígon 20), inscrita en el Registre de la Propietat de Nules i posteriorment, en el cadastre d'urbana, parcel·la 11950-01, amb referència cadastral 0623345VH1097F1889OF, propietat de Gregorio Salamanca Herrero.   
I favorables a l'aprovació de la modificació de la delimitació de la totalitat del camí ramader esmentat, definit en els plans del document de proposta i en els quadres que l'acompanyen quantificant ocupacions i intrusions, en excloure la parcel·la de Gregorio Salamanca Herrero de l'ample sobrant del camí ramader esmentat.  
Vist l'informe favorable de l'Advocacia General de data 6 de setembre de 2010, remés a la Direcció General de Gestió del Medi Natural en data 17 de setembre de 2010.   
Vist el Reglament Orgànic i Funcional de la Conselleria de Medi Ambient, Aigua, Urbanisme i Habitatge, aprovat pel Decret 139/2009, de 18 de setembre, del Consell (DOCV núm. 6107, de 22 de setembre de 2009) i desenvolupat per Ordre 1/2010, de 19 de gener (DOCV núm. 6194, de 28 de gener de 2010) i l'article 22.8 i la disposició addicional cinquena de la Llei 14/2003, de 10 d'abril, de patrimoni de la Generalitat Valenciana,  
ORDENE  
Primer  
Anul·lar l'Ordre de 7 d'abril de 2007, de la Conselleria de Territori i Habitatge, de la Generalitat Valenciana, per la qual s'aprova l'expedient de delimitació total del camí ramader número 1, canyada del Mar-assegador del Camí de la Serratella (el Serradal), que discorre pel terme municipal d'Almenara, pel que fa a la finca número 8312 (part de la parcel·la cadastral 9001 del polígon 20), inscrita en el Registre de la Propietat de Nules i posteriorment, en el cadastre d'urbana, parcel·la 11863-01, amb referència cadastral 9970852UM8198I2317CL, propietat de Gregorio Salamanca Herrero.   
Segon  
Aprovar la modificació del delimitació de la totalitat del camí ramader, definit en els plans del document de proposta i en els quadres que l'acompanyen, quantificant ocupacions i intrusions, en excloure la parcel·la de Gregorio Salamanca Herrero de l'ample sobrant del camí ramader delimitat.  
València, 28 de setembre de 2010  
El conseller de Medi Ambient, Aigua, Urbanisme   
i Habitatge, i vicepresident tercer del Consell,  
JUAN GABRIEL COTINO FERRER